S-895/2016

Mál þetta sem dómtekið er í dag var höfðað með ákæru útgefinni af lögreglustjóranum á höfuðborgarsvæðinu þann 15. nóvember 2016 að höfða beri sakamál fyrir Héraðsdómi Reykjavíkur á hendur S-kvk-þgf E-kvk-þgf F-kvk-þgf, Háteigsvegi 11, Reykjavík, fyrir eftirtalin brot:

I.

Nytjastuld og fíkniefnalagabrot, með því að hafa að kvöldi laugardagsins 19. desember 2015, tekið bifreiðina UA-516 heimildarlaust af bifreiðastæði við Jötunsali 2 í Kópavogi og ekið henni að gistiheimili T10, Trönuhrauni 10 í Hafnarfirði, þar sem lögregla handtók ákærðu í herbergi merkt nr. 16 og á sama tíma haft í vörslum sínum 0,42 g af amfetamíni.

(007-2015-70364)

Telst brot þetta varða við 1. mgr. 259. gr. almennra hegningarlaga nr. 19/1940, sbr. 1. gr. laga nr. 20/1956 og 2. gr., sbr. 5. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Umferðarlagabrot, með því að hafa laugardaginn 20. febrúar 2016 ekið bifreiðinni GU-Y97, óhæf til að stjórna henni örugglega vegna áhrifa ávana- og fíkniefna (í blóði mældist amfetamín 65 ng/ml, metamfetamín 25 ng/ml og tetrahýdrókannabínól 1,4 ng/ml) um Sæbraut í Reykjavík og áfram vestur Geirsgötu, þar sem lögregla stöðvaði akstur bifreiðarinnar á móts við Norðurstíg.

(007-2016-9682).

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum.

III.

Umferðarlagabrot, með því að hafa þriðjudaginn 1. mars 2016 ekið bifreiðinni NF-949, óhæf til að stjórna henni örugglega vegna áhrifa ávana- og fíkniefna (í blóði mældist amfetamín 290 ng/ml og tetrahýdrókannabínól 0,9 ng/ml) um Reykjanesbraut við Kaplakrika í Hafnarfirði, þar til lögregla stöðvaði akstur bifreiðarinnar sunnan við IKEA.

(007-2016-11521)

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum.

IV.

Þjófnað, með því að hafa miðvikudaginn 20. janúar 2016, í verslun Hagkaups, Litlatúni 2, Garðabæ, stolið snyrtivörum, samtals að verðmæti kr. 3.018.

(007-2016-4119)

Telst brot þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Þá er gerð krafa um að framangreind fíkniefni 0,42 g af amfetamíni, sem hald var lagt á, verði gerð upptæk, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001."

Ákærðu var birt fyrirkall sem hafði að geyma viðvörun samkvæmt 1. mgr. 161. gr. laga um meðferð sakamála nr. 88/2008. Þrátt fyrir þetta sótti ákærða ekki þing og ekki var kunnugt um að hún væri forfölluð. Málið verður því dæmt á grundvelli framlagðra gagna og samkvæmt þeim hefur verið færð fram næg sönnun fyrir sekt ákærðu. Hún verður því sakfelld samkvæmt ákærunni, en brot hennar er þar rétt fært til refsiákvæðis.

Ákærða er fædd í júlí 1983. Hún á að baki sakaferil. Með hliðsjón af brotum ákærðu og sakaferli er refsing hennar ákveðin fangelsi í 60 daga, sem bundið verður skilorði með þeim hætti er í dómsorði greinir.

Ákærða er svipt ökurétti í 3 ár frá birtingu dómsins að telja.

Upptaka fer fram sem nánar greinir í dómsorði.

Ákærða greiði sakarkostnað sem í dómsorði greinir.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

S-kk-nf S-kk-nf héraðsdómari kveður upp dóm þennan.

D ó m s o r ð :

Ákærða, S-kvk-nf E-x-x F-kvk-nf, sæti fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk skulu gerð til ríkissjóðs 0,42 g af amfetamíni sem lögregla haldlagði við rannsókn málsins.

Ákærða er svipt ökurétti í 3 ár frá birtingu dómsins að telja.

Ákærða greiði 291.076 krónur í sakarkostnað.

S-kk-nf S-kk-nf.